
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός αποστάσεων από τις ρυμοτομικές γραμμές 
ανεγερθησομένων σχολικών κτιρίων σε περιοχή του 
ρυμοτομικού σχεδίου Ν. Λιοσίων ( Αττικής) .".1 

Χαρακτηρισμός ως διατηρητέων των κτιρίων του κτή¬ 
ματος Δρακοπούλου στην οδό Πατησίων 356 του 
ρυμοτομικού σχεδίου Αθηνών και καθορισμός όρων και 
περιορισμών δόμησης αυτών .2 

Χαρακτηρισμός ως διατηρητέου, κτιρίου που βρίσκεται 
σε περιοχή του ρυμοτομικού σχεδίου Πύλου (Μεσσηνίας) 
και καθορισμός όρων και περιορισμών δόμησης αυ¬ 
τού . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

< 1} 

Καθορισμός αποστάσεων από τις ρυμοτομικές γραμμές 
ανεγερθησομένων σχολικών χτιρίων σε περιοχή του 
ρυμοτομικού σχεδίου Ν. Λιοσίων ( Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων 
κ.λπ. της 17 Ιουλίου 1923» όπως μεταγενέστερα τροποποιή- 
θηκαν καί συμπληρώθηκαν και ειδικότερα το άρθρο του 9. 


2. Τις διατάξεις του Ν. 1032/1980 «περί συστάσεως 
Υπουργείου Χωροταξίας Οικισμού και Περιβάλλοντος» (ΦΕΚ 
57/Α) και ειδικότερα τα άρθρα του, 2,' 3 και 7. 

3. Την υπ’ αριθ. 83/1982 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

4. Την υπ' αριθ. 443/1983 γνωμοδότηση του Συμβουλίου 
της Επικράτειας, με πρόταση του Τπουργού Χωροταξίας, 
Οικισμού και Περιβάλλοντος, αποφασίζουμε: 

Άρθρο 1. 

Τα ανεγερθησόμενα σχολικά κτίρια μέσα στο χώρο που 
χαρακτηρίστηκε ως χώρος σχολείου με την υπ’ αριθ. Γ. 
30339/1963/27.7.1982 απόφαση του Τπουργού Χωρο¬ 
ταξίας, Οικισμού και Περιβάλλοντος <ι Τροποποίηση του 
ρυμοτομικού σχεδίου Ν Λιοσίων, (Αττικής), (ΦΕΚ 420/Δ) 
πρέπει να απέχουν από τη ρυμοτομική γραμμή προς την 
οδόν Ευαγγελίστριας έξι (6) μέτρα τουλάχιστον και από 
την οδό Νυμφαίου τέσσερα (4) μέτρα τουλάχιστον, όπως 
φαίνεται στο σχετικό πρωτότυπο διάγραμμα σε κλίμακα 
1:2000 που θεωρήθηκε από τον Προϊστάμενο της Διευθύνσεως 
Πολεοδομικών Εφαρμογών με την υπ’ αριθ. Γ. 43736/ 
1983 πράξη του, και που αντίτυπό του δημοσιεύεται συνο¬ 
πτικά με το παρόν Διάταγμα 

Άρθρο 2. 

Η ισχύς του παρόντος Διατάγματος αρχίζει από την 
δημοσίευσή. του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 5 Αυγούστου 1983 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Γ Ο ΥΠΟΥΡΓΟΙ ΧΟΡΟΤΑΙΙΑΧ, ΟΙΚΙΧΜΟΥ ΚΑΙ ΠΕΡΙΙΑΜΟΝΤΟΧ 

ΑΜΤΟΝΙΟΧ ΤΡΙΤΧΗΧ 

Χαρακτηρισμός ως διατηρητέων των κτιρίων του κτή¬ 
ματος Δρακοπούλου στην οδό Πατησίων 356 του ρυ¬ 
μοτομικού σχεδίου Αθηνών και καθορισμός όρων και 

περιορισμών δόμησης αυτών. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων 
κ.λπ» της 17.7.1923 όπως μεταγενέστερα τροποποιήθηκαν 
και συμπληρώθηκαν και ειδικότερα το άρθρο 9. 

2. Τις διατάξεις του Ν.Δ. 8/1973 «περί Γ.Ο.Κ.» και 
ειδικότερα το άρθρο 79 παράγραφος 6 όπως αυτή αντικα- 
ταστάθηκε με την παράγραφο 1 του άρθρου 4 του Ν. 622/ 
1977 «περί εισπράξεως υπό του Δημοσίου Ταμείου των διά 
την έκδοσιν οικοδομικών αδειών καταβαλλόμενων φόρων 
κλπ.» (ΦΕΚ 171/Α) καί 80. 

3. Την από 8.12.1982 εισήγηση - αιτιολογημένη έκθε¬ 
ση της Διευθύνσεως Παραδοσιακών Οικισμών και Περιβάλ¬ 
λοντος. 

4. Την υπ' αριθ. 47/1983 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

5. Την υπ’ αριθ. 494/1983 γνωμοδότηση του Συμβου¬ 
λίου της Επικρατείας, με πρόταση του Υπουργού Χωροτα¬ 
ξίας, Οικισμού και Περιβάλλοντος, αποφασίζουμε : 

Άρθρο 1. 

Χαρακτηρίζονται ως διατηρητέα τα κτίρια Α,Β,Γ που 
βρίσκονται στο κτήμα Δρακοπούλου που έχει χαρακτηριστεί 
σαν χώρος πράσινου με την υπ’ αριθ. Γ. 37538/2389 από¬ 
φαση του Υπουργού Χωτοραξίας, Οικισμού και Περιβάλ¬ 
λοντος «περί τροποποιήσεως του ρυμοτομικού σχεδίου Αθη¬ 
νών» (ΦΕΚ 513/16.9.81) και περικλείεται από τις οδούς 
Πατησίων - Λ. Πορφύρα - Ηρακλείου και πεζοδρόμου, 
όπως φαίνεται με μαύρη διαγράμμιση στο σχετικό πρωτό¬ 
τυπο διάγραμμα σε κλίμακα 1: 500, που έχει θεωρηθεί από 
τον Προϊστάμενο της Διεύθυνσης Πολεοδομικών Εφαρμο¬ 
γών με την υπ' αριθ. Γ. 50538/1983 πράξη του και που συ¬ 
νοπτικό του αντίτυπο δημοσιεύεται με το 7 ίαρόν Διάταγμα. 

Άρθρο 2. 

Οι όροι και περιορισμοί δόμησης των παραπάνω κτιρίων 
ορίζονται ως εξής : 

1. Επιβάλλεται η αποκατάσταση όλων των κυρίων όψεων 
των κτιρίων. Η αποκατάσταση των όψεων γίνεται με βάση 
την αρχική αρχιτεκτονική σύνθεση του κτιρίου, τα ιδιαίτε¬ 


ρα μορφολογικά στοιχεία και τις σύγχρονες λειτουργικές 
του ανάγκες. Η μελέτη ανακαίνισης, επισκευών, μορφολο- 
γικης αποκατάστασης, καθώς και οποιαδήποτε επέμβαση 
στον περιβάλλοντα χώρο ελέγχεται από την αρμόδια Επι¬ 
τροπή Ενασκήσεως Αρχιτεκτονικού Ελέγχου (Ε.Ε.Α.Ε.). 

, 2. Απαγορεύεται κάθε αφαίρεση, αλλοίωση, καταστροφή 
η επικάλυψη αρχιτεκτονικών διακοσμητικών στοιχείων των 
όψεων των κτιρίων καθώς και η προσθήκη στοιχείων ξένων 
προς την αρχιτεκτονική τους μορφή. 

3. Απαγορεύεται στις κύριες όψεις των κτιρίων, η τοπο¬ 
θέτηση κάθε στοιχείου παροχών των οργανισμών κοινής ωφέ¬ 
λειας καθώς και συσκευών στοιχείων τεχνητού αερισμού ή 
κλιματισμού. Επιτρέπεται μόνο η στήριξη γραμμών κίνη¬ 
σης ηλεκτροκίνητων λεωφορείων, εφόσον αυτό είναι απα¬ 
ραίτητο για τεχνητούς λόγους. 

4. Επιτρέπεται στις κύριες όψεις των κτιρίων η τοποθέ- 
τηση μη φωτεινών επιγραφών που αναφέρονται αποκλειστι- 
** στ7 1 ΧΡήση έχει ο αντίστοιχος χώρος, εφόσον πρό¬ 
κειται για δημοτικά ή δημόσια κτίρια. 

Οι επιγραφές δεν επιρτέπεται: 

α) Να καλύπτουν, αλλοιώνουν ή καταστρέφουν στοιχεία 
της αρχιτεκτονικής ρυθμολογίας. 

β) Να εξέχουν από την επιφάνεια της κύριας όψης που 
τοποθετούνται, περισσότερο από δέκα εκατοστά (0,10) του 
μέτρου. 

5. Δεν επιτρέπεται η τοποθέτηση εϊαγραφών ή διαφη¬ 
μίσεων οποιουδήποτε είδους στις όψεις, επάνω στις στέγες 
και στα δώματα των κτιρίων. 

6. Για την τοποθέτηση επιγραφής και για την αποκα¬ 
τάσταση κύριας όψη; των κτιρίων απαιτείται άδεια της Πο- 
λεοδομικής Υπηρεσίας μετά από σύμφωνη γνώμη της Επι¬ 
τροπής Ενασκήσεως Αρχιτεκτονικού Ελέγχου (Ε.ΕΆ.Ε.). 

Άρθρο 3. 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλον¬ 
τος, αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 13 Σεπτεμβρίου 1983 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ Χ0ΡΟΤΛΙΙΜ, ΟΙΚΙΧΚΟΤ ΚΑΙ ΠΙΡΙΜΜΜΠΟ· 

λΝΤΒΜίΟΙ ΤΡΠΜΧ 

Χαρακτηρησμός ως διατηρητέου, κτιρίου που βρίσκεται σε 
περιοχή του ρυμοτομικού σχεδίου Πύλου (Μεσσηνίας) 
και καθορισμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν.Δ/τος «περί σχεδίων πόλεωνκ.λπ.» 
της 17 Ιουλίου 1923, όπως μεταγενέστερα τροποποιήθηκαν 
και συμπληρώθηκαν και ειδικότερα το άρθρο 9. 

2. Τις διατάξεις του Ν.Δ/τος 8/1973 «περί Γ.Ο.Κ.» καί 
ειδικότερα τα αρθρα 79 (παρ. 6) όπως αυτή αντικαταστά- 
Οηκε με τη ,παράγραφο 1 του άρθρου 4 του Ν. 622/1977 
«περί εισπράξεως υπό του Δημοσίου Ταμείου των διά την 
έκδοσιν οικοδομικών αδειών καταβαλλομένων οόρων κλπ.» 
(ΦΕΚ 171/Α) και 80. 

3. Τις διατάξεις του Ν. 947/1979 «περί οικιστικών πε¬ 
ριοχών» (ΦΕΚ 169/Α) και ειδικότερα το άρθρο 60 (παρ.1). 

4. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος», 
(ΦΕΚ 57/Α) και ειδικότερα τα άρθρα 2,3 και 7. 

5. Την από 6.12.1982 εισήγηση - αιτιολογημένη έκθεση 
της-Διεύθυνσης Παραδοσιακών Οικισμών και Περιβάλλο¬ 
ντος. 

6. Την υπ' αριθ. 734/1982 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Την υπ’ αριθ. 470/1983 γνωμοδότηση του Συμβου¬ 
λίου της Επικράτειας, με πρόταση του Υπουργού Χωροτα¬ 
ξίας, Οικισμού και Περιβάλλοντος, αποφασίζουμε : 

Άρθρο 1. 

Χαρακτηρίζεται ως διατηρητέο το κτίριο μετά του κήπου, 
που βρίσκεται στο οικοδομικό τετράγωνο που περικλείεται 
από τις οδούς Νηλέως, Κωνσταντίνου Τσικλητήρα, Φιλελ¬ 
λήνων και της πλατείας Τριών Ναυάρχων του ρυμοτομικού 
σχεδίου Πύλου (Μεσσηνίας), όπως φαίνονται με διαγράμμι¬ 
ση και με στοιχεία 1 και 2 αντίστοιχα στο σχετικό πρωτό¬ 
τυπο διάγραμμα σε κλίμακα 1 :500, που θεωρήθηκε από 
τον Προϊστάμενο της Διευθύνσεως Πολεοδομικών Εφαρμο¬ 
γών με την υπ' αριθ. Γ. 49822/1983 πράξη του και που 
αντίτυπό του δημοσιεύεται με το παρόν Διάταγμα. ' 

Άρθρο '2. 

Για το ως άνω διατηρητέο κτίριο ισχύουν οι κάτωθι όροι 
και περιορισμοί : 

1. Επιβάλλεται η αποκατάσταση του τμήματος της όψης 
του που έχει παραμορφωθεί από την Εμπορική Τράπεζα 


και η αφαίρεση κάθε πρόσθετου στοιχείου (επιγραφές, δια¬ 
φημίσεις) που δεν προσαρμόζεται στον αρχιτεκτονικό χα¬ 
ρακτήρα και αλλοιώνει τα μορφολογικά στοιχεία της όψης 
κατα την κρίση της Επιτροπής Ενασκήσεως Αρχιτεκτονι¬ 
κού Ελέγχου (Ε.Ε.Α.Ε.). 

Η μελέτη επισκευής πρέπει να γίνει είτε από τη Τράπεζα 
είτε από την Υπηρεσία μας. Και στις δύο περιπτώσεις πρέ¬ 
πει να υπάρξει έγκριση από την αρμόδια Επιτροπή Ενασκή¬ 
σεως Αρχιτεκτονικού Ελέγχου (Ε.Ε.Α.Ε.). 

2. Η προθεσμία αφαίρεσης κάθε πρόσθετου στοιχείου 
(επιγραφών, διαφημίσεων) είναι δώδεκα (12) μήνες από 
την δημοσίευση του παρόντος Διατάγματος. 

3. Απαγορεύεται κάθε αφαίρεση, αλλοίωση ή καταστρο¬ 
φή των αρχιτεκτονικών, καλλιτεχνικών, διακοσμητικών 
στοιχείων των όψεων και του εσωτερικού του κτιρίου. 

4. Απαγορεύεται η ανάρτηση, τοποθέτηση ή εγγραφή 
επιγραφών και διαφημιστικών πινακίδων που δεν έχουν 
εγκριθεί από την Επιτροπή Ενασκήσεως Αρχιτεκτονικού 
Ελέγχου (Ε.Ε.Λ.Ε.). 

5. Απαγορεύεται στις όψεις κάθε προσθήκη ή εγκατά¬ 
σταση κλιματισμού, αερισμού τεχνητού και γενικά κάθε στοι¬ 
χείου ξένου προς την αρχική αρχιτεκτονική μορφή του κτιρίου. 

6. Κατ’ εξαίρεση επιτρέπεται ο εκσυγχρονισμός των εγ¬ 
καταστάσεων και η στατική ενίσχυση του κτιρίου, η αντι¬ 
κατάσταση φθαρμένων στοιχείων του φέροντος οργανισμού 
και του διάκοσμου, η επισκευή κλιμάκων και πατωμάτων 
από υλικά και σε μορφή όμοια με τα υπάρχοντα και μετά 
από έγκριση της Επιτροπής Ενασκήσεως Αρχιτεκτονικού 
Ελέγχου (Ε.Α.Ε.Ε.). 

7. Για κάθε παράβαση των παραπάνω επιβάλλεται η 
διοικητική ποινή του προστίμου που προβλέπεται από την 
παράγραφο 1 του άρθρου 60 τοι* Ν. 947/1979, εφόσον το 
πρόστιμο που προβλέπ ε ται από τις διατάξεις του Γ.Ο.Κ. 
είναι μικρότερο. 

Άρθρο 3. 

II ισχύς του παρόντος Διατάγματος αρχίζει αϊτό τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλον¬ 
τος, αναθέτουμε τη δημοσίευση και εκτέλεση του παρόντος 
Διατάγματος. . . 

Αθήνα, 13 Σεπτεμβρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΤηΟΤΡΓΟΧ ΚΟΝΤΑΚΙΑ*. ΟΙΚΙΣΜΟΥ ΚΑΙ ΠΚΡΙΒΑΑΑΟαΤβΧ 

ΑΚΤβ*!·* ΤΊΤΚΚ 

